Downloaded from MoviesMod.org | Visit & Support
AZ EPIZÓDBAN SZEXUÁLIS ZAKLATÁSRÓL ÉS GYERMEKBÁNTALMAZÁSRÓL,
GYERMEKPORNOGRÁFIÁHOZ KAPCSOLÓDÓ BŰNCSELEKMÉNYEKRŐL IS SZÓ ESIK.
KISKORÚAK SZÁMÁRA NEM AJÁNLOTT.
Josh Duggar: Szóval miért jöttek?
Szövetségi nyomozó: Egy különleges egység tagjai vagyunk,
és ezt az egységet úgy hívják:
"Gyermekek Sérelmére Elkövetett Internetes Bűncselekményekkel Foglalkozó Csoport".
Igen.
A folyamatban lévő nyomozás alapján
be tudtunk szerezni erről az IP-címről
egy bizonyos gyermekpornográfiát tartalmazó videót
és egy mappát hozzávetőlegesen 65 gyermekpornográfiára utaló képpel.
Josh Duggar: Oké.
Van valami a készülékeimen?
Szövetségi nyomozó: Ez vezetett minket ide, igen.
Josh Duggar: Oké.
A HSI kiszállt Springdale-be,
és egy Josh Duggarhez köthető cég ügyében nyomoz.
Beszéltem a bátyámmal, és azt mondta:
"Egy börtönviselt ember dolgozott az autókereskedésben,
"de minden rendben lesz.
DEANNA DUGGAR JIM BOB DUGGAR NŐVÉRE
"Ez egy lufi, de majd kipukkan. Nem igaz. Semmi sem igaz."
Mi mindent tesznek a gyerekek, ha a szüleik nincsenek a közelben.
Ismerik azt a mondást:
"A magára hagyott gyermek szégyenbe hozza az anyját"?
Ez nagyon igaz.
Bekopogtak hozzánk a The Suntól, és azt kérdezték:
"Igaz, hogy a bátyját le fogják tartóztatni?"
Erre én: "Erről nem akarok nyilatkozni."
FEJLEMÉNYEK FOX NEWS
A valóságshow-sztár Josh Duggart
az Anya, apa és 19 gyerek-ből
letartóztatták Arkansasban.
Nyugtalanító vádak a Duggar család egyik tagjával szemben.
Nem tudtam elhinni a híreket.
Azt mondtam: "Szerintem átkerültünk az Alkonyzónába."
Josh Duggart gyermekpornográfia letöltésével és birtoklásával vádolják.
Gyerekpornó szerzésének és birtoklásának két vádpontjával néz szembe.
Mr. Duggar, töltött le gyermekpornográfiát a számítógépére?
Nem mondott semmit a médiának.
Beszállt a fekete autóba, ami ott várt rá, és elhajtott.
A TLC szóvivője elmondta az ET-nek,
hogy a hálózat nem folytatja
a Duggar család realitysorozatát.
Mintha a gonoszság megtestesítője lenne. Szerintem nincs ennél rosszabb.
Vidám, boldog emberek A DUGGAR CSALÁD TITKAI
ÉSZAKNYUGAT-ARKANSAS
Bobye szólt: "Jim! Látogatóink vannak, a belbiztonságiak."
Megkérdezték: "Tudja, miért jöttünk?”
JIM HOLT - BOBYE HOLT A DUGGAR CSALÁD BARÁTAI
Azután megmondták: "Josh Duggar miatt."
Hozzátették, hogy nem a múltja miatt.
MAGÁNSZEMÉLYEKNEK IS NAGYKERÁRON
Másról volt szó.
Írtam Joshnak, de csak annyit:
"Hé, pletykálnak az emberek. Igaz ebből valami?"
Azt felelte: "Egyáltalán nem, főleg nem az ilyesmi."
A Duggar család közleményt adott ki: "A folyamatban lévő nyomozást illetően
"tudomásunk szerint egyik családtagunk sem alanya semmiféle vizsgálatnak..."
Aznap, amikor a családunk nyilatkozott,
már tudtuk, hogy a családnak tudomása volt
a gyermekpornográfia miatti nyomozásról Josh ellen,
és aznap már rendelkeztek ezzel az információval.
Igen, a nyilvánosságot átverhették,
de ha van valami a dologban, az emberek rá fognak jönni.
Azt hiszem, kíváncsiak voltunk, hogyan fog mindez kibontakozni, és mi az igazság.
A TANÚVALLOMÁSOK ELSŐ NAPJA JOSHUA DUGGAR TÁRGYALÁSÁN
Elkezdődtek a tanúvallomások Josh Duggar tárgyalásán.
A nyitóbeszédek után
a vád megmutatta az esküdtszéknek a számítógépet,
amit Duggar autókereskedésében találtak.
Természetesen a Fundie Snark közösséget érdekelte ez a történet,
magam is követtem.
A vád fel tudta sorolni
Josh letöltéseinek minden egyes időpontját.
JEN SUTPHIN YOUTUBE-ALKOTÓ, FUNDIE FRIDAYS
Másodpercre pontosan meghatározták.
Az ügynök szerint Duggar tartott egy programot a gépén, a Covenant Eyest,
amit "elszámoltathatósági szoftvernek" is neveznek.
A Covenant Eyes segítségével minden nap győzök a pornó ellen.
A Covenant Eyes jelentést készít minden meglátogatott webhelyről,
és ezeket elküldi egy megbízható elszámoltatási társnak.
Míg a számítógép a nyilvánosság felé
többnyire munkaeszköznek tűnt az üzlethez,
a merevlemez valójában ketté volt osztva.
Josht mindig úgy ismertük, mint aki ért a technológiához.
Ha más nem is, ő biztosan tudta,
hogyan kerülheti meg a Covenant Eyes szoftvert.
Az ügynök leírása szeint a képek felkerülhetnének
az általa valaha látott legrosszabb képek top ötös listájára.
Amit nézett,
és amit élvezett, ami örömöt szerzett neki,
AMY KING DUGGARÉK UNOKATESTVÉRE
millió darabra töri a szívemet.
Szörnyű volt, mert néha úgy érzem, kudarcot vallottam.
Próbálkozhattunk volna jobban?
Amikor egy barát tesz ilyesmit, ennyire aljas
és gonosz dolgokat,
az nagyon fáj. Ezért sírok.
Olyan jó embereknek tűntek.
A legkedvesebb családnak.
A műsor tökéletesnek mutatta őket.
Mindig minden olyan ragyogó és vidám volt.
Szerintem az emberek piedesztálra emelték őket.
De ha tényként tudjuk, hogy ilyen fájdalmas dolog történt,
akkor valójában álarcot kellett viselniük.
Mindig boldognak kellett lenniük.
Sohasem mutathatták ki a valódi érzelmeiket.
Soha nem birkózhattak meg azzal, ami megsajdította a szívüket.
A csók tilos, de foghatjátok egymás kezét.
-Jó. -Az első csókod...
-Lesz csók. -Csókolózni fogunk.
Ha kell az a csók, csak szólj, és csókolózunk!
Az évek során erre a pillanatra készítettük fel.
És nagyon izgulok a jövőjük miatt.
Josh Duggart gyermekpornográfia birtoklásával vádolják,
és ha elítélik, akár 20 év börtönt és 250 000 dolláros bírságot is kaphat...
Volt egy előzetes tárgyalás,
hogy meghatározzák, mely bizonyítékok használhatók a perben.
A vád tudni akarta, hogy felhasználhatja-e a korábbi állításokat arról,
hogy Josh molesztálta a húgait.
Senki sem szeret tanúskodni,
de kész voltam a bátyám ellen vallani.
Gondolom, valaki mástól megkapták, amit akartak,
és nem kellett behívniuk tanúnak.
Ma az esküdtszék meghallgatta a család korábbi barátait.
Felültem a tanúk padjára, és tényleg úgy éreztem,
fontos a teremben mindenki előtt elismerni,
és azok előtt is, akik hallhatják,
hogy Isten tudja, igazat mondok.
És egy nap elé kell majd állnom azért,
amit mondok vagy nem mondok, amit teszek vagy nem teszek.
Ezért megtettem. Azt mondtam: "Isten engem úgy segéljen!"
Az esküdtszéknek látnia kellett, hogy volt egy minta Josh életében,
már korán elkezdte,
és újra meg újra megtette.
Bobye Holt mindenkit leleplezett, amikor azt mondta:
"Mindenki tudta, ez nyílt titok volt."
Josh molesztálta több húgát is, és a szőnyeg alá söpörték a dolgot.
Óriási megkönnyebbülés töltött el, amikor végeztem.
Majdnem olyan volt, mintha ennyi éven át azt vártuk volna...
-Igen. -...hogy ezt elmondhassuk.
-És komolyan vettek minket. -Igen.
Egyszer Jim Bob irigynek nevezett.
Erre ő: "Jim Bob!
"Csillió dollárért sem lennék most a helyedben."
Jó reggelt, Jim Bob! Hogy van ma, uram?
Jim Bob, akit itt látnak bemenni a bíróságra,
a vallomásában elmondta, amit a fia mondott neki.
Egy ponton a vád ügyvédje odament hozzá, és azt mondta:
"Ez a rendőrségi jelentés.
"Felismeri benne a saját szavait?"
Erre ő: "Nos, már nem igazán emlékszem."
Rosszul vagyok a ténytől, hogy azt mondta,
nem emlékszik a saját lányai zaklatására.
Ilyeneket válaszolt minden kérdésre:
"Nem emlékszem. Nem tudom. Ez már régen volt."
Simán hazudott.
A bíró megharagudott rá,
és azt mondta, ha rossz a memóriája, nem jöhet vissza.
Ezzel Jim Bob rendesen elvágta magát.
Számomra az volt a legnehezebb,
amikor felhozták olyan régi dolgok részleteit,
amiknek nem lett volna szabad előjönniük.
Reménykedem és imádkozom,
hogy ez soha többé ne történjen meg senki mással.
JOSH DUGGAR GYEREKPORNÓ-PERÉNEK HATODIK NAPJA
A döntés az esküdtszék kezében van, és holnap megtudhatjuk végre,
hogy pontosan mi fog történni Joshua Duggarrel.
Az Anya, apa és 19 gyerek sztárja, Jim Bob Duggar ma bejelentette,
hogy jelölteti magát az arkansasi szenátusba.
Amikor meghallottam, egyáltalán nem hittem el.
Neked meg is üzente, nem?
És elküldte a weboldalát az adományozási oldallal.
-Igen. -Hát ja.
Duggar jelöltségének híre a fia elleni
szövetségi gyerekpornó-nyomozás közben jött.
Kaptam egy hírt a telefonomra, és az volt az első gondolatom: "Mi van?"
Jim Bob Duggar bejelenti a jelöltségét az arkansasi állami szenátusba.
Nagyon vakmerő dolog megpályázni a hivatalt,
miközben a fiadat perelik gyerekek szexuális zaklatása miatt.
De alapvetően ilyen egy fundamentalista apa megtestesülése.
HEATHER HEATH VOLT IBLP TAG
Duggar egy mai sajtóközleményben azt mondta,
hogy az "elszabadult bürokraták" miatt jelöltette magát.
Hallottunk beszámolókat összeesküvés-elméletekről.
Például: "Josht nem perelték volna be, ha még mindig Trump lenne hivatalban".
"Ezt a bírót Obama nevezte ki."
Próbált mindenbe belekapaszkodni.
Szerintem egy pillanatig sem hitte, hogy tévedett.
"A sátán ezzel akarja zaklatni a családodat,
"és tönkretenni a lelkiszolgálatodat,
"úgyhogy indulj csak a hivatalért, mert Isten munkáját fogod végezni!"
Van egy rendszer, amit a sátán irányít, és ki kell állni ellene.
Ez a fajta gondolkodásmód az Intézettől jön.
Kulturális háborúban állunk.
Szeretnénk, ha ezt a kulturális háborút az Úr nyerné meg.
IBLP-KONFERENCIA
Jim Bob veszített. De a céljuk az volt, hogy legyen egy generáció,
ami elindítja ezt az isteni eseménysort, amit a következő generáció felerősíthet,
amíg lényegében átveszik az egész világot Jézus Krisztus számára.
Ez volt a kitűzött céljuk.
Mindig van egy nagyobb terv.
-Mozgás! -Igenis, uram!
Az ókorban sem indultak el háborúzni
olyan tegezzel, amiben csak egy-két nyíl volt.
ALERT REKLÁMVIDEÓ
A lehető legtöbb nyilat akarod kilőni az ellenségre.
Ezt kellene tennünk a gyerekeinkkel.
Neveljük fel és küldjük ki őket a világba,
mint erős nyilakat, amik belefúródnak a világba!
Duggarék mögött egy jóval nagyobb ívű igazi történet rejlik.
A Joshua Generation
ALEX HARRIS ÜGYVÉD, VOLT JOSHUA GENERATION-VEZETŐ
a modern evangélista történelem egyik legambiciózusabb terve,
és szinte senki sem hallott róla.
NCFCA KERESZTÉNY ELŐADÓ- ÉS VITALIGA REKLÁMVIDEÓ
Egy évtizedes, többgenerációs terv,
hogy keresztény otthontanulókat neveljenek fel,
akik beszivárognak a kormányzat legmagasabb szintjeire.
Alex Harris vagyok.
A Harvard Egyetem jogi karán végeztem,
és jogi gyakornok voltam
Anthony Kennedy bíró mellett az USA Legfelsőbb Bíróságán.
Korábban a Joshua Generation-mozgalom egyik vezetője voltam.
A Joshua Generation ötletével előálló férfiak közül sokan
Gothard befolyása alatt álltak.
IBLP-előadásokra jártak, és támogatták a Quiverfull-eszméket.
Gothard volt a sablon. Mindenben benne van a keze.
Az ő gyerekeikből állt volna ez a haderő,
ami Isten országa nevében hódított volna.
A cél valóban az volt, hogy olyan helyzetbe hozzuk
a keresztény otthontanuló mozgalom legjobb és legragyogóbb elméit,
ahonnan befolyásos kormányzati és törvényhozói pozíciókat érhetnek el.
TEENPACT REKLÁMVIDEÓ
A keresztény otthontanuló diplomásokból
amerikai szenátorok lettek volna,
amerikai elnökök lettek volna,
és ami a legfontosabb, az USA Legfelsőbb Bíróságának bírái lettek volna,
hogy Amerikát visszavigyék az őt megillető helyre,
és igazán keresztény nemzetté tegyék.
A középiskolában kezdődik
olyan szervezetekkel, mint a TeenPact és a Generation Joshua,
amik állampolgári és szervezői képzést adtak az otthon tanuló tinédzsereknek.
EVE ETTINGER PEDAGÓGUS ÉS VOLT QUIVERFULLOS
Szavazz Mike-ra!
Ezek az önkéntesek Huck serege, akiket Alex és Brett Harris vonzott ide.
Voltak világnézeti táborok, és voltak otthontanuló vitaklubok,
ahol nekimehettél
TEENPACT REKLÁMVIDEÓ
bármilyen liberális vagy ateista érvnek vagy állításnak, és megcáfolhattad.
Így védjük meg a hitünket.
NCFCA KERESZTÉNY ELŐADÓ- ÉS VITALIGA REKLÁMVIDEÓ
Itt kapunk kiképzést az igazi csatához
a kinti sötét világban.
Folyton a Capitoliumba jártunk.
Ismertem az összes képviselőnket, és ismertem a szenátorokat.
Hogy azt mondjuk nekik:
"Ezt vagy azt akarjuk. Szeretnénk, hogy így szavazzon."
Hallattuk a hangunkat politikailag.
TEENPACT REKLÁMVIDEÓ
A gyerekeket politikai szerepvállalásra neveled,
KRISTIN KOBES DU MEZ ÍRÓ ÉS TÖRTÉNELEMPROFESSZOR
aztán beküldöd őket a Kongresszus termeibe
és a Fehér Házba gyakornoknak.
Vannak felsőoktatási intézmények,
elsősorban a Patrick Henry Főiskola,
ahol pozícióba hoztak, hogy megtehessem mindazt, amit azóta tettem.
A PhD-diplomásokból sajtótitkárok lettek a Fehér Házban,
PATRICK HENRY FŐISKOLA REKLÁMVIDEÓ
a szenátusban és a képviselőházban, jeleskedtek az FBI-nál, a CIA-nál
és a Belbiztonsági Minisztériumban.
A Legfelsőbb Bíróságon gyakornokoskodtak, ott voltak Trump kabinetjében.
Aki keresi, az mindenhol megtalálja őket.
Bemutatom Elise Hallt.
Huszonegy évesen most választották be
az Oklahoma állami képviselőházba.
Az önök baloldali mozgalma gyerekeket kényszerít
a szexualitás radikális megjelenítésének elviselésére.
A Joshua Generation legjelentősebb tagja
Madison Cawthorn volt.
Elnök asszony, néma népirtás zajlik, és Amerika lelkiismeretének ezt tűri.
Érvénytelenítsék a Roe kontra Wade-et!
És eljutott egészen az USA kongresszusáig.
Ma reggeli hírek.
Madison Cawthorn képviselő
válaszol az újabb vádakra.
Cawthorn agresszív volt, nőgyűlölő, és ragadozóként tekintett a nőkre.
A mozgalom legjelentősebb vezetői
TÖRTÉNETEK NŐKTŐL, AKIK SZEXUÁLIS ZAKLATÁSSAL VÁDOLJÁK CAWTHORN KÉPVISELŐT
zaklatási botrányokba keveredtek,
és a közösségek arra vannak nevelve, hogy túllépjenek ezen.
Az egyik Duggar indul 2020-ban az arkansasi képviselőválasztáson.
Keresztény vagyok, és küzdök a vallásszabadságért.
Életpártiként a meg nem születettekért szólalok fel.
Egy elsöprő döntéssel hatálytalanítva fél évszázadnyi precedenst,
öt bíró megszüntette az amerikai nők
alkotmányos jogát az abortuszhoz.
Ez most nemcsak arról szól, hogy átlépünk egy törvényen,
hanem sokkal többről.
Nemzedékekre előre terveznek.
Hosszú távra játszanak.
Mindig bátorították az elérhető technológia használatát
a keresztény célok érdekében.
Például ott voltak Duggarék. Most meg itt van az influenszerkultúra.
Keresztény influenszerek nyernek teret az Instagramon, a TikTokon.
Nem, nem Isten teremtett melegnek.
Egy tolvaj talán tolvajnak születik?
A közösségi média mintha a fundamentalizmus számára készült volna,
mert lehetővé teszi, hogy ezek az eszmék
szélesebb közönséghez jussanak el, mint korábban.
Teremtésmúzeum!
Itt van!
Ráadásul bátran és magabiztosan mondanak olyanokat, mint például:
"A Biblia igaz, a teremtés igaz."
Mi ebben hiszünk.
A Paul and Morgan csatorna nagyszerű példa erre.
Az új nézőinknek mondom,
hogy keresztény tanácsokat adunk életről, szerelemről és randevúzásról
Szokatlan módon találkoztunk.
Legalábbis keresztényekként. A Tinderen.
MORGAN OLLIGES - PAUL OLLIGES KERESZTÉNY INFLUENSZEREK
A Tinderen jöttünk össze.
Friss hírek!
Az idősebb generáció eszményeit ismételgetik.
IBLP-KONFERENCIA
Az egyik fő terület, amin Isten dolgozott a szívemben, az az engedelmesség.
A férjem megkért, hogy ne viseljek nadrágot,
és megint nem ismertem el a tekintélyét.
Továbbadják, menővé és divatossá teszik.
Ez is ugyanaz, más csomagolásban.
Mi a feleség dolga?
A feleség dolga az, hogy alávesse magát a férjének,
de ez így ijesztően hangzik, hogy "aláveti magát".
Nagyon ijesztően.
Ám ez az alávetettség egy döntés.
Azért csináljuk a YouTube-csatornánkat, hogy terjesszük Isten szavait,
mert ha csak egymillióból egy embernek sikerül elhoznunk a fényt,
akkor hála Istennek!
Nem lehettek olyanok, mint "ők", emberek! Nem lehettek!
Bocs! Minimum választanotok kell!
A közösségi média felkaphat valami szélsőséget...
A drag queeneket. Ez annyira undorító, annyira megdöbbentő!
...és a beszélgetéseink középpontjába helyezheti.
Néhányan pokolra juthattok,
hogy éjjel-nappal kínozzanak az örökkévalóságig.
Próbálják menőnek bemutatni.
A hét tippem a nőies beszédhez.
Mainstream keresztények posztolnak a tekintély ernyőjéről.
Tekintsd a férjedet a háztartás fejének, és engedelmeskedj neki!
Legszívesebben megráznám őket, és azt mondanám nekik:
"Nem, ezt egy szektavezér találta ki!"
A keresztény nők öltözködjenek visszafogottan!
Charles Mansontól se posztolnál ki semmit. Ne csináld ezt!
Isten figyelmezteti a gyermekeit.
Nem, Sátán! Az Úr az én pásztorom.
Isten szava az igazság, a terv.
Bibliai erkölcs.
És akkor kap el az ördög, egyedül a szobádban.
És erről szól a Joshua Generation.
Ma enyém a megtiszteltetés és kiváltság, hogy közzétehetem az elmarasztaló ítéletet
az Egyesült Államok kontra Josh Duggar ügyben.
Senki sem áll a törvény felett, és ez az eset ezt bizonyítja.
Josh Duggart bűnösnek találták gyermekpornográfia vádjában
Amy elmondta telefonon az ítéletet,
és azt mondtam rá: "Végre igazságot szolgáltattak."
Josh Duggar, a korábbi realitysztár 12 évet kap gyermekpornográfiáért
Elöntött a megkönnyebbülés a lányok miatt.
Soha nem kell azt mondanom: "Megbocsátok, nem tettél semmi rosszat, rendben van."
Nem kell úgy a szemébe néznem, hogy tudom, mit tett, és hiába mondom el.
Csak megöleltük egymást.
Csak ültünk ott, és úgy két-három percig öleltük egymást.
Igen.
Mert olyan érzés volt, mintha véget ért volna a dolog.
Akar mondani valamit, uram?
Elnézést, mondana valamit a ma történtekről, uram?
Akkor nem beszéltem erről a bátyámmal.
JOSH DUGGART 12,5 ÉVRE ÍTÉLTÉK
Sok embertől kellene bocsánatot kérnie.
Apám sok mindent irányít a családban.
A családi kapcsolatok már ingatagok voltak.
Megkerestem a TLC-t,
hogy elkérjek minden olyan szerződést, amihez közöm volt.
A szüleim aláírtak egy csomó gyerek helyett,
akik már nem voltak kiskorúak, köztük helyettem is.
2009-ben lettem nagykorú.
A gyerekek nagykorúak lettek,
de kiskorúként vannak feltüntetve, ezzel senki se törődött.
A családi dinamika teljesen megváltozott,
és nem a jó irányba.
Kikerültünk a családból.
Nem beszélnek velünk, így aztán nem is tudjuk, mi folyik itt.
Fogalmunk sincs.
Általában megtudjuk, mi történik,
-de főleg a People magazinból... -A médiából.
...az In Touch-ból, az E!-ből.
Próbálok csak arra a Jim Bobra és Michelle-re emlékezni, akit szerettünk.
Ez olyan, mintha a legjobb barátomat veszítettem volna el.
Ettől meg fog változni a családunk.
Igazából már meg is változott.
Van egy jegyzetfüzetem tele IBLP-szabályokkal.
Ezeket a jegyzeteket a nappaliban írtam
a többi gyerekkel, az unokatestvéreimmel együtt.
Ki ültette le?
Természetesen Jim Bob.
"A jó feleség erényei."
Itt ez áll: "Ő a vezetőd. A férjed a vezetőd."
Álmodtál valaha is erről, hogy a 20. születésnapodon...
"A hűséget csak csapások közepette lehet megmutatni."
Gondoljunk bele!
Gondoljunk bele ebbe a tanításba!
Ez azt tanítja, hogy nincs kiút,
és nem számít, mit tesznek veled,
mert "a hűség csapások közepette ragyog a legjobban".
Ez mennyire elcseszett?
Légy hűséges Istenhez, a szüleidhez és a tekintélyükhöz,
ANNA DUGGAR JOSH FELESÉGE
és akard szeretni a házastársadat, még akkor is, ha ez fáj!
Van hozzáfűznivalója, Anna?
Ön szerint a 12 év igazságos?
Ezt sokszor kérdezték Anna Duggartől. "Miért nem tudja elhagyni?"
TIA LEVINGS VOLT IBLP-TAG
Nézzük meg, miért nem tudja elhagyni!
Nem kapott oktatást.
Kiválasztották Joshua Duggar számára.
Az a kötelessége, hogy mindig mindenben megfeleljen neki,
még ha a férje nincs is ott.
Van egy seregnyi gyereke.
Idekint mind tudjuk, hogy egy ilyen ember megtalálja az erőforrásokat.
Simán kapna szerződést egy könyvre, de ezt nem tudja.
Valószínűleg nem látja át a saját helyzetét.
Josh az első szerelmem, számomra ő az egyetlen.
Egyedül az adott reményt, hogy ragaszkodtam a hitemhez,
mert azt hiszem, a döbbenet és a sokk közepette
Istenhez imádkoztam segítségért.
"Segíts, hogy tudjam, hogyan kezeljem mindezt!"
Fiatal, idealista emberek
keveredhetnek bele ebbe, és ezt tapasztalatból tudom.
És idebent Tia megint mosogat.
A fundamentalizmusban a szenvedés szentséget jelent.
Ráhangolódtam a narratívára: "Túl boldog vagy, valami nincs rendben."
2007 októberében
a férjem négy órán át kergetett a házban egy tűzifával a kezében,
és azt ígérte, hogy halálra ver.
Aztán hirtelen azt mondta: "Elmegyek."
Megszólalt egy hang a fejemben: "Fuss! Most azonnal!"
Elmentem a gyerekekért, kocsiba raktam őket,
a férjem bement az irodájába a pisztolyáért.
Ha otthon maradtam volna, mind halottak lennénk.
Éppen csak megmenekültem.
Sosem fogom ezt könnyűnek nevezni.
Nekem és sok másik túlélőnek is
reményt adott Josh pere.
Reménykedem a számonkérésben.
Öt nő pereli Bill Gothard szervezetét, amely kapcsolatban áll Duggarékkel
Egy csapat nő előállt, és beperelte az IBLP-t,
aztán egy kicsit később Gothardot is bevonták a perbe.
JOSH PEASE LELKÉSZ, ÚJSÁGÍRÓ
Tíz nő pereli zaklatásért a Duggar-féle otthontanuló szervezet volt vezetőjét
A vádak szerint Gothard szexuálisan bántalmazta és zaklatta őket.
Ugyanez a sezrvezet kezelte Josh Duggart tinédzser korában.
Egyre több nő pereli az otthontanulási gurut szexuális zaklatásért
Az IBLP, mint szervezet, tudott erről, és eltitkolta.
Szexuális zaklatás vádjainak elhallgatása
Már tudtam a keresetről, amikor beadták Bill Gothard ellen.
LINDSEY WILLIAMS VOLT IBLP-TAG
Tudtam róla, mielőtt nyilvánosságra került,
mert kérték, hogy csatlakozzam.
De lemondtam, mert rettegtem.
Akkoriban úgy éreztem, hogy veszélyben lehetek.
EMILY ELIZABETH ANDERSON VOLT IBLP-TAG
Ezért írtam alá a keresetet hármas számú Jane Doe-ként.
Amikor részt veszel egy perben, folyamatosan elemezgeted
HARMADIK MÓDOSÍTOTT KERESET
életed legszörnyűbb emlékeit, és újra meg újra beszélned kell róla.
BILL GOTHARD NEM KÍVÁNT TESTI ÉS SZEXUÁLIS KAPCSOLATOT LÉTESÍTETT
Ha előrébb akarsz lépni egy ügyben,
SÚLYOS ÉRZELMI MEGRÁZKÓDTATÁS
fontos, hogy megértsd, mekkora érzelmi áldozatot
követel ez tőled folyamatosan.
Őszintén szólva, nekem túl nagy volt ez az áldozat.
Az egyik tényező az elévülés volt.
HATALMAS GYŐZELEM: AZ ÖSSZEESKÜVÉS LELEPLEZŐDÖTT, A KERESETET ELUTASÍTOTTÁK!
És a keresetünket elutasították.
Tudtam, hogy a szervezet elég nagy.
Tudtam, hogy sok pénzük van.
Gondoltam is, hogy esélytelenek vagyunk.
Mivel ez szó szerint egy Dávid és Góliát-helyzet volt.
Gothardnak sok pénze és erőforrása volt.
Ellenkérelmet nyújtott be néhányunk ellen az eredeti felperesek közül.
Fejenként nagyjából 18 000 dollárt akart.
BÍRÓSÁG
És a felpereseknek védekezniük kellett.
A barátommal, Amyvel hallottuk, hogy meghallgatást tartanak Chicagóban.
BROOKE ARNOLD VOLT IBLP-TAG
Mondtam Amynek, hogy oda kell mennünk.
Az áldozatok érezni akarták, hogy elismerik és meghallgatják őket.
Itt valójában ez volt a tét.
Szerintem ez még a felszínét sem kapargatta annak,
amivel tartoztak,
amivel mindannyiunknak tartoztak.
Szó szerint több százezer gyerek nevelkedett az ATI-programban
ugyanilyen tanítást kapva.
John Cornish, a Recovering Grace egyik társalapítója
megadta Bill Gothard telefonszámát.
És azt mondtam:
"Ha már úgyis Chicagóban vagyunk, miért ne mehetnénk el a házához?"
Bill Gothard valahogy még a felnőtt életemet is beárnyékolta.
Valaha stadionokban tartott előadásokat minden héten,
és most csak üldögél otthon egyedül.
Ez a fajta Pán Péter-szerű személyiség
ott él, ahol egész életében lakott.
A bejárati ajtónál várt öltönyben és nyakkendőben.
Még a haját is befésülte.
A nappalija tele volt dobozokkal,
a 37 általa írt, magánkiadású könyvének az összes példánya volt bennük.
Leültünk, és azt mondta, hogy imádkozni akar értem.
Maga elé nézett, lehunyta a szemét,
én is ugyanígy tettem,
és akkor rádöbbentem, hogy csak színlelek, de nem tudom, miért.
Ezért kinyitottam a szemem, és akkor megláttam,
hogy Gothard engem nézett. Nyitva volt a szeme.
Olyan érzés volt, mintha az ördög szemébe néztem volna.
Abban a pillanatban minden értelmet nyert számomra.
Isten szava, Isten elvei.
Ezt valósította meg Isten az életemen keresztül.
A bölcsességről. És Isten akarata...
Az Úr szeretete. A látomása arról, amit tenned kell...
Mindvégig csak egy hétköznapi ember volt.
BÍRÓSÁG
Amikor a jelenlétében tanúskodtam a bíróságon,
belenéztem Bill szemébe.
Visszavettem az erőmet.
Visszavettem a hangomat.
11D TÁRGYALÓTEREM
Egész nap a tanúvallomásokat hallgatva a bíró elutasította Gothard keresetét.
Hitelesnek találta a vallomásainkat.
Győztesen jöhettünk ki a tárgyalóteremből.
-Anya! -Mi van?
Ha felmegyünk az ATI weboldalára,
ott azt írják, hogy az ATI egy otthon tanulási program volt
1984-től 2021-ig.
Jelenleg az ATI már nem "létezik",
de még mindig árulják a bölcsességfüzeteket,
mint bárki számára elérhető, megvásárolható bibliatanulmányokat.
A füzeteket, amiknek a használatára minket rákényszerítettek,
mostanra leértékelték úgymond
rohadt bibliatanulmányokká!
Névértéken ezt győzelemnek veszem, mert szerintem megijedtek.
De az IBLP még mindig létezik.
Most hallok erről először, akárcsak az ATI számos áldozata.
Bill Gothard ellopott tőlünk dolgokat,
amiket nem kaphatunk vissza, például a gyerekkorunkat.
Nagyon sok ember nőtt fel
ebben a műveltség szempontjából hiányos otthon tanulási programban,
és most azért küzdenek, hogy boldoguljanak pénzügyileg.
ha egy ilyen szigorú hitrendszerben nősz fel,
szerintem az a természetes és ösztönös, hogy fellázadsz ellene.
Olyan sokáig elutasítottam a neveltetésemet,
hogy rájöttem, végül kiüresedtem belül.
Főiskolásként olvastam A szolgálólány meséjét.
MARGARET ATWOOD A SZOLGÁLÓLÁNY MESÉJE
Azt gondoltam: "De hát ez az én életem!"
Akkoriban én és az apám
folyamatosan hatalmi harcot vívtunk,
hogy felnőttnek tartson-e,
vagy csak valakinek, aki fölött uralkodhat.
Ez egyfajta késztetést keltett bennem,
hogy megpróbáljam megérteni, miféle szarban nevelkedtem fel.
2005-ben házasodtunk össze, és 2012-ben hullott le a lepel.
A fiunk születése után sok egészségügyi problémám lett.
TARA OATHOUT - FLOYD OATHOUT VOLT IBLP-TAGOK
Egyszerre jött minden egészségügyi dolog.
Sztrókot kaptam, megbetegedtem,
és akkor még nem is tudtam róla, mert túlélő üzemmódban voltam.
És én feladtam. Nem törődtem semmivel.
Inni kezdtem.
És különváltunk.
Egy ideig egyedülálló anya voltam.
És neki lett egy csomó...
Lett egy csomó időm inni.
Ebben a szektában a félelem, hogy a gyerekeid rosszak lesznek,
drogozni fognak, börtönbe kerülnek, vagy ilyesmi...
Amúgy is börtönben kötöttem ki.
A húszas éveimben
lopkodni kezdtem a boltokból.
És nem tudtam, miért teszem, nem volt szükségem semmire.
Többször is lecsuktak ezért.
Egyszer nagyjából egy hétre is.
Kerestem egy szenvedélybetegségeket gyógyító programot.
A 12 lépéses program során az volt a legelső dolgom,
hogy nézzek szembe a gyermekkorommal,
ami korábban nem történt meg.
Egyszer a munkahelyemen
mindent elsöprő pánikroham tört rám.
Ezért eljártam egy tanácsadóhoz.
Körülbelül három ülésen keresztül arról beszéltünk,
hogy hogyan nevelkedtem fel, és milyen volt a gyerekkorom.
Azt mondta: "Sok hasonló tünetet mutat,
"mint akiket szigorúan szabályozott vallási csoportokban neveltek fel."
És azt is mondta: "Őszintén szólva meg kellene fontolnia,
"hogy túllép azon, amire tanították, és esetleg áttér egy másik egyházba."
Tedd le a kezed, ha arról készíted az első videódat,
hogy a szüleid szektások lettek 12 éves korodban.
A dekonstrukció az, hogy eldöntheted, hogy amit tanítottak neked
az valóban az igazság, amiben hiszel,
vagy ha mégsem, akkor mi történne.
Hiszel egyáltalán Istenben?
Helló! Heather vagyok, és egy szektában nőttem fel.
A dekonstrukció kimerítő folyamat.
Ez a sok dolog, amiben hittél, hirtelen a feje tetejére áll,
és teljesen megújul a gondolkodásod.
Lehettem volna Duggar-feleség: ugyanabban az egyházban nőttem fel,
és a zaklatási botrány nem döbbent meg
Most azzá válni, aki lenni akartam,
SZERZŐ: BROOKE ARNOLD
nagy lépés a dekonstrukcióm során.
Végigcsináltam egy egyetemet, azután egy PhD-képzést is.
Azt gondoltam: "Nézzétek, mennyi tudást szerezhetek!"
Vétkeztem Isten ellen, és nem menthetem meg magam.
Egyértelműen megváltoztam.
Jinge arról beszél, hogy félelemben nőtt fel.
Egy Bill Gothard nevű tanítót követtünk.
A műsor egyértelműen rávett egy rakás embert,
hogy átvegye Bill Gothard és az IBLP tanításait.
És most úgy tehetem ezt jóvá, ha visszatérve kimondom:
"Ne kövessék ezeket a tanításokat, mert ártalmasak!"
Jill változását és mostani énjét látva ég és föld a különbség.
Nagyon-nagyon büszke vagyok rá.
Ha benne voltál az ATI-ban vagy az IBLP-ben,
az sajnos a pokoljárással egyenlő,
de csak azután, hogy mindent kockára téve
kilépsz ezekből a helyzetekből.
Idővel elkezdesz saját döntéseket hozni,
mint például az orrkarikám.
És egyesével, apránként
megteszed, ami a túléléshez kell.
A kibeszélés szinte az utolsó lépés
a Gothard-eszmék dekonstruálása során.
Megéltük. Kényszerítettek rá, hogy megéljük.
És tudunk mondani róla pár dolgot.
Az a kis hang a fejedben azt súgja: "Ez rossz."
Igaza van. Hallgatnod kell rá.
Megbízható vagy, és hiszel magadban.
Bármi történjék, Isten tényleg szeret.
Egy lánynak, aki még mindig ebben a csapdában vergődik, azt mondanám,
hogy nem neki kell éreznie azt a szégyent,
amit megpróbálnak ráterhelni.
Néha felébredek, és ezt gondolom: "Ez én az életem. Megteremtettem magamnak.
"Saját magamnak hoztam létre, és senki sem mondta, hogy képes leszek-e rá."
Hűha, srácok!
Bocs, ez nehéz.
Bassza meg!
Fura, azt hittem, pár dolog miatt sírni fogok, de nem.
És amiről azt hittem, hogy rendben lesz, az készít ki.
Mindegy, oké. Bocs, srácok!
Amikor otthagyod ezt, és már tényleg kint vagy,
vergődve, mint egy partra vetett hal...
akkor lesznek emberek, akik segítenek. Az univerzum segít.
Akik közülünk átélték a fájdalmat és a bántalmazást,
végignézték, ahogy az emberek éltették ezt a tévében,
és nem mesélték el a történeteiket.
Mélyen hiszek abban, hogy az áldozatokat meg kell védeni.
Mindig törődni kell az áldozatokkal.
Itt vagy kint, a sztorid is napvilágot látott, és úgy érzed,
inkább elmondanád, hogy néz ez ki.
Mindvégig rendelkeztünk ezzel a hatalommal azok fölött, akik bántottak minket.
Kiderült,
hogy bármennyire próbáltak irányítani minket,
végül mi lettünk azok, amitől a legjobban féltek,
és ehhez csak beszélnünk kellett.
Úgy döntöttem, hogy a TikTokomon...
Fiatal Quiverfull-anya...
Ugyanabban a szektában nőttem fel.
Ebben a szektában nőttem fel.
A sok ezer gyerek egyikeként.
BILL GOTHARD NEM KÍVÁNT NYILATKOZNI A SOROZATBAN.
KORÁBBAN TAGADTA A SZEXUÁLIS ZAKLATÁSSAL
ÉS NEMI ERŐSZAKKAL KAPCSOLATOS VÁDAKAT.
JIM BOB ÉS MICHELLE DUGGAR KIJELENTETTÉK
A KÉPVISELŐJÜKÖN, CHAD GALLAGHEREN KERESZTÜL,
HOGY: "MINDEN GYERMEKÜNKET NAGYON SZERETJÜK, ÉS ARRA VÁGYUNK,
"HOGY MINDEGYIKÜK A LEHETŐ LEGTELJESEBBEN ÉLJE AZ ISTEN ÁLTAL TERVEZETT ÉLETÉT."
EZEN TÚL NEM KÍVÁNTAK NYILATKOZNI SOROZATBAN.
A feliratot fordította: Habony Gábor
Kreatív supervisor Agnes Csonka
Downloaded from MoviesMod.org | Visit & Support